pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธอส.เปิดให้ลูกค้าชำระค่าเบี้ยประกันอัคคีภัยผ่านแอป GHB ALL
วันพฤหัสบดีที่ 29 เมษายน 2564
ธอส.เปิดให้ลูกค้าชําระค่าเบี้ยประกันอัคคีภัยผ่านแอป GHB ALL
ธอส.อํานวยความสะดวกให้ลูกค้าทําธุรกรรมกับ ธอส. ได้ง่ายๆ บน Mobile Application : GHB ALL พิ่มบริการใหม่ล่าสุดด้วยการเปิดให้ลูกค้าที่ครบกําหนดต่ออายุกรมธรรม์ประกันอัคคีภัย สามารถชําระค่าเบี้ยประกันอัคคีภัย ได้ในระหว่างวันที่ 1-31 พฤษภาคม 2564
ธนาคารอาคารสงเคราะห์ (ธอส.) อํานวยความสะดวกให้ลูกค้าทําธุรกรรมกับ ธอส. ได้ง่ายๆ บน Mobile Application : GHB ALL สะดวก รวดเร็ว ปลอดภัย ไม่ต้องเดินทางมาที่สาขา ลดโอกาสการแพร่กระจายเชื้อของ COVID-19 เพิ่มบริการใหม่ล่าสุดด้วยการเปิดให้ลูกค้าที่ครบกําหนดต่ออายุกรมธรรม์ประกันอัคคีภัย สามารถชําระค่าเบี้ยประกันอัคคีภัย ได้ในระหว่างวันที่ 1-31 พฤษภาคม 2564 เพียงเข้าไปที่ Application : GHB ALL เลือกฟังก์ชั่น “ชําระเงินกู้/ค่าบริการอื่น ๆ” จากนั้นเลือก “ชําระค่าประกันอัคคีภัย” โดยลูกค้าสามารถเลือกชําระค่าเบี้ยประกันอัคคีภัย ได้ 2 รูปแบบ ดังนี้ แบบที่ 1 ชําระผ่าน GHB ALL แบบที่ 2 ชําระค่าเบี้ยประกันจากการสร้าง QR Code เพื่อนําไปชําระผ่าน Application ของธนาคารอื่น โดยกรอกเลขบัตรประชาชนหรือหมายเลขบัญชีเงินกู้ จากนั้นเลือกบัญชีที่ต้องการชําระค่าเบี้ยได้ทันที สอบถามรายละเอียดเพิ่มเติม หรือติดตามข้อมูลข่าวสารของธนาคารได้ที่ ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-บสย. เผยผลดำเนินงาน ไตรมาส 1/2564 ยอดค้ำฯ พุ่ง 40,570 ล้านบาท ช่วย SMEs ไทย ฝ่าวิกฤต
วันพฤหัสบดีที่ 29 เมษายน 2564
บสย. เผยผลดําเนินงาน ไตรมาส 1/2564 ยอดค้ําฯ พุ่ง 40,570 ล้านบาท ช่วย SMEs ไทย ฝ่าวิกฤต
บรรษัทประกันสินเชื่ออุตสาหกรรมขนาดย่อม (บสย.) เผยผลดําเนินงานค้ําประกันสินเชื่อไตรมาสที่ 1 มกราคม - มีนาคม 2564 ยอดอนุมัติค้ําประกันสินเชื่อพุ่ง 40,570 ล้านบาทเพิ่มขึ้น 16.6%
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ผลดําเนินงานค้ําประกันสินเชื่อ บสย. ไตรมาสที่ 1 มกราคม - มีนาคม 2564 มียอดอนุมัติค้ําประกันสินเชื่อ 40,570 ล้านบาท เพิ่มขึ้น 16.6% เมื่อเทียบกับระยะเวลาเดียวกันของปีก่อน ส่วนการอนุมัติหนังสือค้ําประกัน (LG) มียอดอนุมัติจํานวน 60,172 ฉบับ ลดลงเล็กน้อยจากปีที่ผ่านมา ซึ่งมียอดอนุมัติจํานวน 61,471 ฉบับ เนื่องจากวงเงินค้ําประกันสินเชื่อต่อ LG หรือ Ticket Size สูงขึ้น ในอัตราเฉลี่ย 0.67 ล้านบาท เทียบกับระยะเวลาเดียวกันปีก่อนที่ 0.57 ล้านบาท และช่วยผู้ประกอบการ SMEs ได้ 59,595 ราย โดยสัดส่วนการค้ําประกันของ บสย. ต่อจํานวน SMEs ทั้งระบบ หรือ SME Penetration Rate ไตรมาส 1/2564 ที่ 18.7% เพิ่มขึ้นจาก 17.5% ณ สิ้นปี 2563
ผลดําเนินงานไตรมาส 1/2564 ประสบความสําเร็จตามเป้าหมายด้วยความร่วมมือของทีมงาน บสย. ทุกฝ่าย ที่ได้ยกระดับการพัฒนาประสิทธิภาพการทํางานภายในองค์กรในช่วงที่ผ่านมา นําไปสู่การเปลี่ยนแปลงกระบวนการทํางานให้รวดเร็ว และแม่นยํายิ่งขึ้น รวมถึงการพัฒนาระบบเทคโนโลยีสารสนเทศ เพื่อช่วยให้ผู้ประกอบการ SMEs ที่กําลังประสบปัญหาด้านสภาพคล่องและต้องการเงินทุน ให้สามารถเข้าถึงแหล่งทุน และได้รับสินเชื่ออย่างรวดเร็วในช่วงวิกฤต Covid-19 ตามที่ บสย. ได้ประกาศแผนการทํางานเชิงรุก ทําหน้าที่เป็นกลไกของรัฐ ในบทบาทนายธนาคารข้างถนน “ค้ําประกันสินเชื่อ ช่วย SMEs” ซึ่งผลการทํางานร่วมกันระหว่าง บสย. และสถาบันการเงินผู้ปล่อยสินเชื่อ ส่งผลให้ผู้ประกอบการ SMEs ได้รับสินเชื่อต่อ LG เพิ่มขึ้น และยังมีสัดส่วนการค้ําประกันสินเชื่อต่อจํานวน SMEs เพิ่มขึ้นอย่างมีนัยสําคัญ
สําหรับการดําเนินงานไตรมาส 2 บสย.ให้ความสําคัญกับมาตรการรัฐบาลช่วยเหลือผู้ประกอบการธุรกิจเข้าถึงสินเชื่อต่อเนื่อง จับมือกระทรวงการคลังและธนาคารแห่งประเทศไทย ในโครงการค้ําประกันสินเชื่อฟื้นฟู ตาม พ.ร.ก.การให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2564 เฟสแรกวงเงิน 100,000 ล้านบาท ที่เปิดกว้างและเอื้อประโยชน์แก่ผู้ประกอบการธุรกิจทุกประเภท อีกทั้งยังเพิ่มโอกาสการเข้าถึงสินเชื่อให้ง่ายขึ้น โดยใช้กลไก บสย.ค้ําประกันสินเชื่อให้ผู้ประกอบการธุรกิจทุกรายที่ผ่านการอนุมัติจากธนาคารแห่งประเทศไทย
นอกจากนี้ บสย. ยังมี โครงการค้ําประกันสินเชื่ออื่นๆ ที่พร้อมให้ความช่วยเหลือผู้ประกอบการ SMEs ได้แก่โครงการค้ําประกันสินเชื่อ PGS9 จํานวน 82,000 ล้านบาท และ โครงการค้ําประกันสินเชื่อ Micro 4 จํานวน 13,500 ล้านบาท ซึ่งทั้ง 2 โครงการจะสิ้นสุดในเดือนพฤศจิกายน 2565
ทิศทางการดําเนินงาน บสย. ยังเดินหน้าตามแผนงานที่วางไว้ คือการปรับรูปแบบการดําเนินธุรกิจสร้างรายได้จาก Core Business อาทิ ธุรกรรมการค้ําประกัน การเพิ่มรายได้จากการเก็บหนี้ บริหารเงินลงทุน และ Service Fee รวมถึงการปรับสาขาให้เป็น Profit Center เพื่อสร้างรายได้จากธุรกรรมค้ําประกัน นอกจากนี้ยังเดินหน้า โครงการพัฒนาระบบ Core Guarantee System หรือ CGS ซึ่งเป็นโครงการเพิ่มประสิทธิภาพและกระบวนการทํางานด้านการค้ําประกันคาดว่าจะเริ่มเปิดระบบทดสอบการใช้งานได้ในปลายไตรมาส 2 เป็นต้นไป
รัฐบาลไทย-ข่าวทำเนียบรัฐบาล-นายกรัฐมนตรีเน้นย้ำให้เร่งดำเนินการแก้ไขเรื่องร้องเรียนเกี่ยวกับการแพร่ระบาดของโรคโควิด-19 ให้เป็นรูปธรรม สร้างความเชื่อมั่นต่อประชาชน
วันพฤหัสบดีที่ 29 เมษายน 2564
นายกรัฐมนตรีเน้นย้ําให้เร่งดําเนินการแก้ไขเรื่องร้องเรียนเกี่ยวกับการแพร่ระบาดของโรคโควิด-19 ให้เป็นรูปธรรม สร้างความเชื่อมั่นต่อประชาชน
นายกรัฐมนตรีเน้นย้ําให้เร่งดําเนินการแก้ไขเรื่องร้องเรียนเกี่ยวกับการแพร่ระบาดของโรคโควิด-19 ให้เป็นรูปธรรม สร้างความเชื่อมั่นต่อประชาชน
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ําทุกหน่วยงานที่เกี่ยวข้อง ให้เร่งดําเนินการแก้ไขเรื่องร้องเรียนเกี่ยวกับการแพร่ระบาดของโรคโควิด-19 ให้เกิดเป็นรูปธรรมโดยเร็วที่สุด เพื่อสร้างความเชื่อมั่นให้กับประชาชน โดยทั้งนี้ สถิติการแจ้งข้อมูลและเบาะแสการกระทําผิดกฎหมายที่เป็นเหตุที่ทําให้เกิดการแพร่ระบาดของโรคและกรณีร้องเรียนที่เกี่ยวกับการแพร่ระบาดของโรคติดเชื้อไวรัสโคโรนา 2019 (โควิด-19) ผ่านสํานักงานเลขาธิการศูนย์บริหารสถานการณ์โควิด–19 และศูนย์บริการประชาชน 1111 สํานักงานปลัดสํานักนายกรัฐมนตรี ตั้งแต่วันที่ 7 มกราคม – 28 เมษายน 2564 มีดังนี้
1.บ่อนการพนัน จํานวน 471 เรื่อง ดําเนินการแล้วเสร็จ จํานวน 323 เรื่อง จับกุม 32 คดี ไม่พบการกระทําความผิด 291 เรื่อง อยู่ระหว่างดําเนินการ 148 เรื่อง
2.แรงงานเข้าเมืองผิดกฎหมาย จํานวน 45 เรื่อง ดําเนินการแล้วเสร็จ 36 เรื่อง จับกุม 7 คดี (ผู้กระทําความผิด 6 ราย) ไม่พบการกระทําความผิด 29 เรื่อง อยู่ระหว่างดําเนินการ 9 เรื่อง
3.การไม่ปฏิบัติตามข้อกําหนด พ.ร.ก. ฉุกเฉินฯ (ที่นอกเหนือจากเข้าเมืองผิดกฎหมาย และบ่อนการพนัน) จํานวน 269 เรื่อง ดําเนินการแล้วเสร็จ 180 เรื่อง จับกุม 26 คดี (ผู้กระทําความผิด 58 ราย) ไม่พบการกระทําความผิด 154 เรื่อง อยู่ระหว่างดําเนินการ 89 เรื่อง และ
4.การร้องเรียน ร้องทุกข์ ขอความช่วยเหลือ สอบถามข้อมูล และเสนอความเห็น จํานวน 168,737 เรื่อง ยุติเรื่องแล้ว 168,212 เรื่อง อยู่ระหว่างดําเนินการ 525 เรื่อง
โฆษกประจําสํานักนายกรัฐมนตรีระบุ ทุกเบาะแสทุกเรื่องที่ประชาชนแจ้งเข้ามา พลเอก ประยุทธ์ จันทร์โอชา นายกรัฐมนตรี เน้นย้ําให้หน่วยงานที่เกี่ยวข้องเร่งดําเนินการแก้ไขให้เกิดเป็นรูปธรรม สร้างความเชื่อมั่นต่อประชาชนว่าทุกข้อมูลที่แจ้งมาได้รับการดําเนินการทุกเรื่อง โดยเฉพาะเบาะแสการกระทําผิดกฎหมายที่เป็นเหตุที่ทําให้เกิดการแพร่ระบาดของโรค
---------------------
รัฐบาลไทย-ข่าวทำเนียบรัฐบาล-เปิดตัว 4 ทีม รัฐ – เอกชน ผนึกกำลังกระจายวัคซีนโควิด 100 ล้านโดส ในปี 64
วันพฤหัสบดีที่ 29 เมษายน 2564
เปิดตัว 4 ทีม รัฐ – เอกชน ผนึกกําลังกระจายวัคซีนโควิด 100 ล้านโดส ในปี 64
...
จากที่ประชุมหารือแนวทางความร่วมมือการจัดหาวัคซีนระหว่างภาครัฐและเอกชน วันนี้ (28 เม.ย. 64) ได้ข้อสรุปว่า ภาครัฐและเอกชนจะร่วมมือกันจัดตั้ง 4 ทีม เพื่อเร่งจัดหาและกระจายวัคซีนให้เข้าถึงประชาชนกว่า 50 ล้านคน หรือคิดเป็น 70% ของจํานวนประชากรในประเทศ ภายในปี 2564
.
ประกอบด้วย 4 ทีม ดังนี้
1.”ทีมสนับสนุนการกระจายและฉีดวัคซีน” ที่จะเข้ามาล็อตใหญ่ในช่วงเดือน มิ.ย. 64 เป็นต้นไป โดยเพิ่มสถานที่ฉีดวัคซีน และหน่วยฉีดวัคซีนเคลื่อนที่ทั่วประเทศ
.
2.”ทีมประชาสัมพันธ์” สร้างการรับรู้และความเชื่อมั่นให้กับประชาชนเรื่องการฉีดวัคซีนโควิด เชื่อมโยง “หมอพร้อม”
.
3.”ทีมสนับสนุน/อํานวยความสะดวก” ระบบ “หมอพร้อม” ให้รวดเร็วและมีประสิทธิภาพ
.
4.”ทีมจัดหาวัคซีนเพิ่มเติม” ตั้งเป้า 100 ล้านโดส ภายในปี 64 หรือคิดเป็น 70% ของประชากร
.
เพื่อยกระดับความปลอดภัยด้านสุขภาพของคนไทย และคาดว่าจะสามารถเปิดประเทศได้ในช่วงต้นปี 2565 เพื่อเดินหน้าฟื้นฟูเศรษฐกิจ การท่องเที่ยว ฯลฯ ต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-๒๙ เมษายน วันคล้ายวันประสูติ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร
วันพฤหัสบดีที่ 29 เมษายน 2564
๒๙ เมษายน วันคล้ายวันประสูติ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร
#ทรงพระเจริญ
รัฐบาลไทย-ข่าวทำเนียบรัฐบาล-เคาะเลื่อนเปิดภาคเรียนที่ 1/2564 เป็นวันที่ 1 มิ.ย. 64
วันพฤหัสบดีที่ 29 เมษายน 2564
เคาะเลื่อนเปิดภาคเรียนที่ 1/2564 เป็นวันที่ 1 มิ.ย. 64
...
ยืนยันเป็นที่แน่ชัดแล้ว สําหรับความชัดเจนเรื่องการเปิดเทอมใหญ่ ปีการศึกษา 2564 ที่ล่าสุด กระทรวงศึกษาธิการ มีมติให้เลื่อนการเปิดภาคเรียนที่ 1/2564 จากเดิมวันที่ 17 พ.ค. 64 เป็นวันที่ 1 มิ.ย. 64
.
เนื่องจากสถานการณ์การแพร่ระบาดของโรคโควิด-19 อาจจะมีความรุนแรงมากขึ้น และจะกระทบต่อการจัดกิจกรรมการเรียนการสอนส่วนใหญ่ของสถานศึกษา โดยกําหนดแนวทางการดําเนินงาน เพื่อไม่ให้กระทบต่อโอกาสในการเรียนรู้และสิทธิของผู้เรียน ดังนี้
.
• ให้สถานศึกษา ครู และบุคลากร เตรียมความพร้อมในด้านอาคารสถานที่ การจัดการเรียนการสอน และอื่น ๆ เพื่อรองรับการเปิดภาคเรียน
• สื่อสารและทําความเข้าใจกับผู้ปกครองในการเลื่อนวันเปิดภาคเรียน
• ครู อาจไปเยี่ยมนักเรียน นักศึกษาที่บ้าน
• จัดกิจกรรมเสริมให้แก่ผู้เรียน ซึ่งอาจใช้ระบบออนไลน์ หรือระบบอื่น ๆ ที่เหมาะสม
.
ขณะเดียวกัน จะประเมินสถานการณ์เป็นระยะ โดยจะให้การเลื่อนวันเปิดภาคเรียนกระทบต่อนักเรียน นักศึกษาน้อยที่สุด สําหรับโรงเรียนที่อยู่นอกเขตเมือง และได้รับผลกระทบ ไม่มาก สามารถเตรียมการจัดการเรียนการสอนในรูปแบบปกติได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
Website :www.thaigov.go.th
Facebook/Twitter : ไทยคู่ฟ้า
YouTube : ไทยคู่ฟ้า ทําเนียบรัฐบาล
LINE : ไทยคู่ฟ้า (@thaigov)
TikTok : ไทยคู่ฟ้า (@thaigov)
รัฐบาลไทย-ข่าวทำเนียบรัฐบาล-สำเร็จ! กทม. เคลียร์ผู้ป่วยตกค้างเป็นศูนย์ พร้อมนำส่งผู้ป่วยแบบเรียลไทม์
วันพฤหัสบดีที่ 29 เมษายน 2564
สําเร็จ! กทม. เคลียร์ผู้ป่วยตกค้างเป็นศูนย์ พร้อมนําส่งผู้ป่วยแบบเรียลไทม์
...
จากการรายงานล่าสุด (28 เม.ย. 64) กทม. โดยศูนย์เอราวัณและเครือข่าย ได้ดําเนินการนําส่งผู้ป่วยโควิดเข้าสู่การรักษาของโรงพยาบาลได้ครบ 100% ทําให้ขณะนี้ไม่มีผู้ป่วยตกค้างแล้ว และจากนี้ไปจะสามารถนําส่งผู้ป่วยได้แบบ “เรียลไทม์”
.
เช่น หากได้รับแจ้งการขอนําส่งโรงพยาบาล แล้วสามารถติดต่อผู้ป่วยเพื่อสอบถามข้อมูลและคัดกรองเบื้องต้นได้ก่อนเที่ยง ในช่วงบ่ายก็จะสามารถส่งรถไปรับเพื่อเข้าสู่กระบวนการคัดกรองและการรักษาของโรงพยาบาลได้ทันที
.
ขณะนี้ กทม. ได้เตรียมพร้อมโรงพยาบาลสนามในหลายแห่ง รวมกว่า 1,700 เตียง โดยมีเตียงว่างอยู่ราว 700 เตียง สําหรับ Hospitel มีเตียงคงเหลือกว่า 700 เตียง เช่นกัน
.
หากประชาชนทราบว่าตนติดเชื้อโควิดแล้วยังหาเตียงไม่ได้ สามารถโทรขอความช่วยเหลือได้ที่ สายด่วนศูนย์เอราวัณ 1669 เพื่อประสานการนําส่งผู้ป่วยเข้าสู่ระบบการรักษาต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานเปิดงาน ฉายภาพยนตร์ " วัยอลวนฮ่า ! " รอบปฐมทัศน์การกุศลเพื่อศิลปินพิเศษ (พิการ)
วันพุธที่ 7 เมษายน 2564
ผู้ช่วยรมว.วธ.เป็นประธานเปิดงาน ฉายภาพยนตร์ " วัยอลวนฮ่า ! " รอบปฐมทัศน์การกุศลเพื่อศิลปินพิเศษ (พิการ)
ผู้ช่วยรมว.วธ.เป็นประธานเปิดงาน ฉายภาพยนตร์ " วัยอลวนฮ่า ! " รอบปฐมทัศน์การกุศลเพื่อศิลปินพิเศษ (พิการ)
วันที่ ๖ เมษายน ๒๕๖๔ เวลา ๑๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดงาน ฉายภาพยนตร์ " วัยอลวนฮ่า ! " รอบปฐมทัศน์การกุศลเพื่อศิลปินพิเศษ (พิการ) โดยมี นายประสพ เรียงเงิน รองปลัดกระทรวงวัฒนธรรม คุณลลิสา จงบารมี ประธานมูลนิธิธารศิลป์รักษ์จิตรกร ผู้บริหารกระทรวงวัฒนธรรม ศิลปิน ดารา นักแสดง สื่อมวลชน และแขกผู้มีเกียรติเข้าร่วม ณ โรงภาพยนตร์พารากอนซีนิเพล็กซ์ โรงที่ ๘ ชั้น ๖ ศูนย์การค้าสยามพารากอน กรุงเทพฯ
รัฐบาลไทย-ข่าวทำเนียบรัฐบาล-รมว.พม. รุดให้กำลังใจและช่วยเหลือเยียวยาครอบครัวอาสาสมัครกู้ภัยที่เสียชีวิตเหตุอาคารถล่มจากเพลิงไหม้ ที่ย่านเขตทวีวัฒนา กรุงเทพฯ
วันพุธที่ 7 เมษายน 2564
รมว.พม. รุดให้กําลังใจและช่วยเหลือเยียวยาครอบครัวอาสาสมัครกู้ภัยที่เสียชีวิตเหตุอาคารถล่มจากเพลิงไหม้ ที่ย่านเขตทวีวัฒนา กรุงเทพฯ
รมว.พม. รุดให้กําลังใจและช่วยเหลือเยียวยาครอบครัวอาสาสมัครกู้ภัยที่เสียชีวิตเหตุอาคารถล่มจากเพลิงไหม้ ที่ย่านเขตทวีวัฒนา กรุงเทพฯ
วันที่ 5 เม.ย. 64เวลา 17.30 น. ที่วัดศาลาแดง ถนนเลียบคลองทวีวัฒนา เขตบางแค กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม)พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ร่วมแสดงความเสียใจพร้อมให้กําลังใจและช่วยเหลือเยียวยาครอบครัวอาสาสมัครกู้ภัยที่เสียชีวิตจากเหตุการณ์เพลิงไหม้อาคารพักอาศัยแห่งหนึ่ง ย่านเขตทวีวัฒนา กรุงเทพฯ เป็นเหตุให้อาคารทรุดตัวถล่ม จนทําให้อาสาสมัครกู้ภัยเสียชีวิต 4 ราย
นายจุติกล่าวว่า วันนี้ ตนเป็นตัวแทนของรัฐบาลมาร่วมแสดงความเสียใจ และในฐานะกระทรวง พม. จะเข้ามาดูแลว่าสามารถช่วยเหลือเยียวยาอย่างไรบ้าง และได้มอบหมายให้เจ้าหน้าที่ติดตาม หลังจากมีพิธีพระราชทานเพลิงศพแล้ว หากมีอะไรที่กระทรวง พม. สามารถช่วยเหลือได้ ทั้งเรื่องของลูก สวัสดิการ ครอบครัวอุปถัมป์ต่างๆ เราจะช่วยเหลือให้เขาสามารถปรับตัวและพึ่งพาตนเองได้อย่างยั่งยืน รวมถึงในเรื่องอาชีพด้วย ทั้งนี้ ตนได้มอบเงินสงเคราะห์เพื่อช่วยเหลือครอบครัวผู้เสียชีวิตในเบื้องต้น และจะหาแนวทางช่วยเหลือครอบครัวในระยะยาวต่อไป
นายจุติกล่าวเพิ่มเติมว่า ตนได้มอบหมายเจ้าหน้าที่กระทรวง พม. ให้ติดตามความเป็นอยู่ของแต่ละครอบครัวทุกเดือน เป็นระยะเวลาประมาณ 6 เดือน เพื่อดูความคืบหน้าว่าแต่ละครอบครัวสามารถปรับตัวได้ เพื่อให้สามารถเดินหน้าต่อไปได้อีกทั้งได้แนะนําสวัสดิการของรัฐของกระทรวง พม. และรัฐบาล ที่แต่ละครอบครัวจะได้รับตามสิทธิ ซึ่งพลเอก ประยุทธ์ จันทร์โอชา นายกรัฐมนตรี ได้กําชับให้ดูแลอย่างเต็มที่ และฝากแสดงความเสียใจมายังครอบครัวผู้เสียชีวิตทุกคน ถึงแม้ว่าการสูญเสียครั้งนี้ไม่มีอะไรที่สามารถมาทดแทนได้ แต่อย่างน้อยที่สุดก็มีคนที่ได้รับรู้ในความกล้าหาญ ความเสียสละ ซึ่งเป็นคนที่ปิดทองหลังพระตลอดเวลา ตนจึงอยากให้สังคม ขอบคุณและซาบซึ้งว่ามีคนเสียสละแทนเราอยู่ทุกเมื่อในยามวิกฤติ และกระทรวง พม. ขอขอบคุณแทนคนไทยทุกคน ที่อาสาสมัครได้เสียสละชีวิตเพื่อช่วยเหลือคนและสังคม
รัฐบาลไทย-ข่าวทำเนียบรัฐบาล-วธ.ห่วงโควิด-19 แพร่ระบาดขยายวงกว้างในวงการกองถ่ายทำภาพยนตร์ ละคร โฆษณาและวีดิทัศน์ ขอความร่วมมือปฏิบัติตามมาตรการของภาครัฐอย่างสม่ำเสมอและเคร่งครัด
วันพุธที่ 7 เมษายน 2564
วธ.ห่วงโควิด-19 แพร่ระบาดขยายวงกว้างในวงการกองถ่ายทําภาพยนตร์ ละคร โฆษณาและวีดิทัศน์ ขอความร่วมมือปฏิบัติตามมาตรการของภาครัฐอย่างสม่ําเสมอและเคร่งครัด
วธ.ห่วงโควิด-19 แพร่ระบาดขยายวงกว้างในวงการกองถ่ายทําภาพยนตร์ ละคร โฆษณาและวีดิทัศน์ ขอความร่วมมือปฏิบัติตามมาตรการของภาครัฐอย่างสม่ําเสมอและเคร่งครัด
วธ.ห่วงโควิด-19 แพร่ระบาดขยายวงกว้างในวงการกองถ่ายทําภาพยนตร์ ละคร โฆษณาและ วีดิทัศน์ ขอความร่วมมือปฏิบัติตามมาตรการของภาครัฐอย่างสม่ําเสมอและเคร่งครัด หากจําเป็นอาจเชิญทุกฝ่ายมาหารือวางมาตรการป้องกันเข้มข้นขึ้น
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า ตามที่มีข่าวว่ามีบุคลากรในวงการภาพยนตร์และโทรทัศน์ในประเทศไทยติดเชื้อไวรัสโคโรนา 2019 (โควิด-19)อย่างต่อเนื่องในการระบาดของโควิด-19 ระลอกใหม่ในช่วงที่ผ่านมานั้น กระทรวงวัฒนธรรม(วธ.)ในฐานะผู้รับผิดชอบงานภาพยนตร์และวีดิทัศน์ของประเทศไทยและเป็นหน่วยงานร่วมกําหนดเกณฑ์ปฏิบัติและการประเมินความพร้อมของการถ่ายทําละครโทรทัศน์ ภาพยนตร์ โฆษณาและวีดิทัศน์ในประเทศไทย รู้สึกมีความกังวลในเรื่องนี้และเกรงการแพร่ระบาดของโควิด-19 จะขยายสู่วงกว้างในวงการกองถ่ายทําภาพยนตร์ ละคร โฆษณาและวิดีทัศน์ จะก่อให้เกิดการหยุดชะงักของการดําเนินกิจกรรมด้านภาพยนตร์ ละคร โฆษณาและวีดิทัศน์ นอกจากนี้ ยังส่งผลต่อภาพลักษณ์ของประเทศไทยในเรื่องคุณภาพและมาตรฐานการทํางานกับกองถ่ายทําภาพยนตร์ต่างประเทศ ทําให้กองถ่ายทําภาพยนตร์ต่างประเทศไม่จ้างงานทีมงานคนไทย ส่งผลให้ผู้ผลิตและผู้ประกอบการด้านการภาพยนตร์ ละคร โฆษณาและวีดิทัศน์ นักแสดงและทีมงานทุกฝ่ายที่เกี่ยวข้องได้รับเดือดร้อนทางเศรษฐกิจขึ้นมาอีกครั้ง เนื่องจากงานหยุดชะงักและขาดรายได้
รัฐมนตรีว่าการกระทรวงวัฒนธรรม กล่าวอีกว่า วธ.ขอความร่วมมือผู้บริหาร ผู้จัดละคร ทีมงานกองถ่ายทําละครโทรทัศน์ ภาพยนตร์ โฆษณาและวีดิทัศน์และผู้จัดงานกิจกรรมบันเทิงต่างๆ ขอให้ปฏิบัติตามมาตรการป้องกันโรคโควิด-19 ตามที่รัฐบาลประกาศกําหนดเพื่อป้องกันการแพร่ระบาดของโรคโควิด-19 สําหรับกิจการการถ่ายทํารายการโทรทัศน์ ภาพยนตร์ โฆษณาและวีดิทัศน์อย่างเคร่งครัดและสม่ําเสมอ ซึ่งภายในกองถ่ายทําภาพยนตร์ ละคร โฆษณาและวิดีทัศน์ต้องมีการตรวจวัดอุณหภูมิร่างกาย ลงทะเบียนแอปพลิเคชันไทยชนะทุกครั้ง และทีมงานแต่ละฝ่ายไม่ว่าจะเป็นนักแสดง ฝ่ายเสื้อผ้า ช่างแต่งหน้า-ทําผม ช่างภาพ ช่างเทคนิคหรือฝ่ายสวัสดิการกองถ่ายจะต้องใส่หน้ากากอนามัย มีแอลกอฮอล์ล้างมือไว้บริการตลอดเวลา และมีการพ่นน้ํายาฆ่าเชื้อทําความสะอาดอุปกรณ์ในการทํางานอย่างสม่ําเสมอ อีกทั้งนักแสดงและทีมงานขอให้ดูแลตนเองและดูแลทุกฝ่ายที่เกี่ยวข้องกับการทํางาน โดยไม่พาตนเองไปอยู่ในพื้นที่เสี่ยงต่อการแพร่ระบาดของโควิด-19 และจัดทําไทม์ไลน์ในแต่ละวัน หากเข้าไปในพื้นที่เสี่ยงขอให้กักตัวเป็นเวลา 14 วันและคอยสังเกตอาการ หากป่วยขอให้รีบพบแพทย์ทันที ทั้งนี้ หากมีความจําเป็นวธ.อาจจะเชิญผู้ผลิต ผู้ประกอบการละครโทรทัศน์ ภาพยนตร์และวีดิทัศน์มาประชุมหารือเพื่อชี้แจงมาตรการป้องกันการแพร่ระบาดของโรคโควิด-19 และทบทวนแนวทางการดําเนินงานป้องกันให้มีประสิทธิภาพมากขึ้น
รัฐบาลไทย-ข่าวทำเนียบรัฐบาล-พม. จับมือภาคีเครือข่าย ลงพื้นที่ จ.ฉะเชิงเทรา เร่งช่วยกลุ่มเปราะบางลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
วันพุธที่ 7 เมษายน 2564
พม. จับมือภาคีเครือข่าย ลงพื้นที่ จ.ฉะเชิงเทรา เร่งช่วยกลุ่มเปราะบางลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
พม. จับมือภาคีเครือข่าย ลงพื้นที่ จ.ฉะเชิงเทรา เร่งช่วยกลุ่มเปราะบางลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
วันที่ 5 เม.ย. 64เวลา 13.00 น. นางจตุพร โรจนพานิช ผู้ช่วยปลัดกระทรวงการพัฒนาสังคมและความมั่นคงของมนุษย์ (ผช.ปลัด พม.) และรองโฆษกกระทรวง พม. ลงพื้นที่อําเภอพนมสารคาม จังหวัดฉะเชิงเทรา เพื่อติดตามและอํานวยความสะดวกในการลงทะเบียนโครงการเราชนะ ให้กับคนพิการ ผู้สูงอายุและผู้ป่วยติดเตียง ซึ่งเป็นกลุ่มเปราะบางที่ไม่สามารถเดินทางไปลงทะเบียนได้ และยังไม่ได้รับสิทธิโครงการเราชนะ โดยมีพัฒนาสังคมและความมั่นคงของมนุษย์จังหวัดฉะเชิงเทรา และทีม One Home พม. จังหวัด ผู้อํานวยการสํานักงานส่งเสริมและสนับสนุนวิชาการ 3 ปลัดจังหวัด คลังจังหวัด นายอําเภอพนมสารคาม เจ้าหน้าที่ธนาคารกรุงไทย และประธานอาสาสมัครพัฒนาสังคมและความมั่นคงของมนุษย์ (อพม.) จังหวัด ให้การต้อนรับและร่วมลงพื้นที่
นางจตุพร กล่าวว่า ตามที่รัฐบาลได้มีโครงการเราชนะ เพื่อช่วยเหลือผู้ประสบปัญหาในสถานการณ์การแพร่ระบาดของโรคติดเชื้อไวรัสโคโรน่า 2019 หรือโควิด-19 และได้มีการการขยายระยะเวลาลงทะเบียน จนถึงวันที่ 9 เมษายน 2564 สําหรับประชาชนกลุ่มผู้ที่ต้องการความช่วยเหลือเป็นพิเศษ หรือกลุ่มเปราะบาง ได้แก่ ผู้สูงอายุ คนพิการ ผู้ป่วยติดเตียง ที่ไม่สามารถเดินทางออกจากที่พักอาศัยได้และจําเป็นต้องได้รับความช่วยเหลือจากหน่วยรับลงทะเบียนเคลื่อนที่ ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มีนโยบายให้พัฒนาสังคมและความมั่นคงของมนุษย์ (พมจ.) ทุกจังหวัด ลงพื้นที่พร้อมกับธนาคารกรุงไทย องค์กรปกครองส่วนท้องถิ่น และจังหวัดเข้าไปค้นหากลุ่มเปราะบางที่ต้องการและมีสิทธิที่จะได้รับสิทธิสวัสดิการของโครงการเราชนะ พร้อมทั้งอํานวยความสะดวกเพื่อให้สามารถเข้าถึงโครงการเราชนะและสวัสดิการของรัฐให้ได้มากที่สุด
นางจตุพร กล่าวต่อว่า วันนี้ ตนได้รับมอบหมายจาก นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ลงพื้นที่อําเภอพนมสารคาม จังหวัดฉะเชิงเทรา เพื่อติดตามและอํานวยความสะดวกในการลงทะเบียนโครงการเราชนะ ให้กับคนพิการ ผู้สูงอายุ และผู้ป่วยติดเตียง จํานวน 6 ราย ซึ่งเป็นกลุ่มเปราะบางที่ไม่สามารถเดินทางไปลงทะเบียนได้ ทั้งนี้ ตั้งแต่วันที่ 7 กุมภาพันธ์ 2564 เป็นต้นมา สํานักงาน พมจ.ฉะเชิงเทรา ทีม One Home พม. จังหวัด อพม. และหน่วยงานที่เกี่ยวข้อง ได้ลงพื้นที่เพื่อให้การช่วยเหลือและอํานวยความสะดวกกลุ่มเปราะบางได้เข้าถึงสิทธิโครงการเราชนะแล้ว จํานวนกว่า 1,400 ราย นอกจากนี้ การลงพื้นที่ครั้งนี้ ยังได้ขับเคลื่อนโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน โดยได้แนะนําสมุดพกครอบครัวสําหรับแก้ปัญหาความยากจน ซึ่งจะทําให้ทราบถึงสภาพปัญหาและความต้องการของครอบครัวกลุ่มเปราะบาง เพื่อบูรณาการความช่วยเหลือรายครัวเรือนตามภารกิจของหน่วยงานที่เกี่ยวข้องต่อไป
นางจตุพร กล่าวเพิ่มเติมว่า ทั้งนี้ หากประชาชนกลุ่มเปราะบางที่ยังไม่ได้รับสิทธิโครงการเราชนะ และต้องการความช่วยเหลือเป็นกรณีพิเศษ เช่น ผู้สูงอายุ คนพิการ หรือเป็นผู้ป่วยติดเตียง สามารถติดต่อไปยัง สํานักงาน พมจ. ทุกจังหวัด หรือ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-พม. จับมือภาคีเครือข่าย ลงพื้นที่จังหวัดพระนครศรีอยุธยา ช่วยกลุ่มเปราะบาง ลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
วันพุธที่ 7 เมษายน 2564
พม. จับมือภาคีเครือข่าย ลงพื้นที่จังหวัดพระนครศรีอยุธยา ช่วยกลุ่มเปราะบาง ลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
พม. จับมือภาคีเครือข่าย ลงพื้นที่จังหวัดพระนครศรีอยุธยา ช่วยกลุ่มเปราะบาง ลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
วันที่ 6 เม.ย. 64เวลา 11.00 น. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) และโฆษกกระทรวง พม. ลงพื้นที่อําเภอพระนครศรีอยุธยา จังหวัดพระนครศรีอยุธยา เพื่อติดตามและอํานวยความสะดวกในการลงทะเบียนโครงการเราชนะ ให้กับคนพิการ ผู้สูงอายุและผู้ป่วยติดเตียง ซึ่งเป็นกลุ่มเปราะบางที่ไม่สามารถเดินทางไปลงทะเบียนได้ และยังไม่ได้รับสิทธิโครงการเราชนะ โดยมี ทีม One Home พม. จังหวัดพระนครศรีอยุธยา เจ้าหน้าที่ธนาคารกรุงไทย เจ้าหน้าที่ท้องถิ่น และอาสาสมัครพัฒนาสังคมและความมั่นคงของมนุษย์ (อพม.) ลงพื้นที่บูรณาการร่วมกัน
นายอนุกูล กล่าวว่า ด้วยรัฐบาลได้มีการขยายระยะเวลาลงทะเบียน โครงการเราชนะ จนถึงวันที่ 9 เมษายน 2564 สําหรับประชาชนกลุ่มผู้ที่ต้องการความช่วยเหลือเป็นพิเศษ หรือกลุ่มเปราะบาง ได้แก่ ผู้สูงอายุ คนพิการ ทุพพลภาพ ผู้ป่วยติดเตียง ที่ไม่สามารถเดินทางออกจากที่พักอาศัยได้และจําเป็นต้องได้รับความช่วยเหลือจากหน่วยรับลงทะเบียนเคลื่อนที่ ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มีนโยบายให้พัฒนาสังคมและความมั่นคงของมนุษย์ (พมจ.) ทุกจังหวัด ลงพื้นที่พร้อมกับธนาคารกรุงไทย องค์กรปกครองส่วนท้องถิ่น และจังหวัดเข้าไปค้นหากลุ่มเปราะบางที่ต้องการและมีสิทธิที่จะได้รับสิทธิสวัสดิการของโครงการเราชนะ พร้อมทั้งอํานวยความสะดวกเพื่อให้สามารถเข้าถึงโครงการเราชนะและสวัสดิการของรัฐให้ได้มากที่สุด และวันนี้ ตนได้รับมอบหมายจาก นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ลงพื้นที่อําเภอพระนครศรีอยุธยา พร้อมกับหน่วยงานที่เกี่ยวข้อง และ อพม. เพื่อติดตามและอํานวยความสะดวกในการลงทะเบียนโครงการเราชนะ ให้กับคนพิการ ผู้สูงอายุ และผู้ป่วยติดเตียง จํานวน 6 ราย ซึ่งเป็นกลุ่มเปราะบางที่ไม่สามารถเดินทางไปลงทะเบียนได้ ทั้งนี้ ตั้งแต่วันที่ 1 มีนาคม 2564 เป็นต้นมา ทีม พม. One Home จังหวัดพระนครศรีอยุธยา ร่วมกับคลังจังหวัด เจ้าหน้าที่ทุกอําเภอ และธนาคารกรุงไทย ลงพื้นที่เพื่ออํานวยความสะดวกและรับลงทะเบียนกลุ่มเปราะบางเพื่อให้ได้รับสิทธิโครงการเราชนะ จํานวนกว่า 2,500 ราย รวมทั้งมีการลงพื้นที่ ณ สนามกีฬา อบจ. ช่วยอํานวยความสะดวกกลุ่มเปราะบางเพื่อลงทะเบียนรับสิทธิโครงการเราชนะ จํานวน 22,000 ราย
นายอนุกูล กล่าวเพิ่มเติมว่า ทั้งนี้ หากประชาชนกลุ่มเปราะบางที่ยังไม่ได้รับสิทธิโครงการเราชนะ และต้องการความช่วยเหลือเป็นกรณีพิเศษ เช่น ผู้สูงอายุ คนพิการหรือเป็นผู้ป่วยติดเตียง สามารถติดต่อไปยัง สํานักงาน พมจ. ทุกจังหวัดหรือ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-ดีอีเอส จัดอบรม ITA สร้างความเข้าใจด้านการประเมินคุณธรรมและความโปร่งใสในการดำเนินงานของหน่วยงานภาครัฐ
วันพุธที่ 7 เมษายน 2564
ดีอีเอส จัดอบรม ITA สร้างความเข้าใจด้านการประเมินคุณธรรมและความโปร่งใสในการดําเนินงานของหน่วยงานภาครัฐ
ดีอีเอส จัดอบรม ITA สร้างความเข้าใจด้านการประเมินคุณธรรมและความโปร่งใสในการดําเนินงานของหน่วยงานภาครัฐ
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานเปิดงานฝึกอบรมเชิงปฏิบัติการเกี่ยวกับแนวทางการประเมินคุณธรรมและความโปร่งใสในการดําเนินงานของหน่วยงานภาครัฐ( ITA ) และวิธีการกรอกข้อมูลในระบบ ITAS ประจําปีงบประมาณ พ.ศ.2564 โดยมีคุณสุชาฎา วิรินทร์เวช ผู้เชี่ยวชาญจากกระทรวงสาธารณสุข ให้เกียรติเป็นวิทยากรบรรยายให้ความรู้ ทั้งนี้เพื่อเป็นการเตรียมความพร้อมและสร้างความเข้าใจในการประเมินคุณธรรมและความโปร่งใสในการดําเนินงานของกระทรวงดิจิทัลฯ ให้เกิดประสิทธิภาพสูงสุด รวมทั้งปรับปรุงแก้ไขมิให้เกิดปัญหาในปีถัดไป ซึ่งจะช่วยยกระดับคุณธรรมและความโปร่งใสในการดําเนินงานของหน่วยงาน โดยมีเจ้าหน้าที่ที่มีส่วนเกี่ยวข้องกับการประเมินผล ITA ภายใต้หน่วยงานในสังกัดเข้าร่วมการอบรมฯ ณ ห้องแมกโนเลีย 2-3 ชั้น 4 โรงแรมทีเค พาเลซ & คอนเวนชัน กรุงเทพฯ สําหรับ ITA เป็นเครื่องมือที่ช่วยส่งเสริมการบริหารราชการให้เกิดประสิทธิภาพอย่างมีคุณธรรมและความโปร่งใส และสามารถนําผลการประเมินไปปรับปรุงพัฒนางานของหน่วยงานได้อย่างมีประสิทธิภาพ
********************
รัฐบาลไทย-ข่าวทำเนียบรัฐบาล-ดีอีเอส รณรงค์คัดแยกขยะให้ถูกต้องปลอดภัย กระตุ้นองค์กรปรับเปลี่ยนพฤติกรรม จัดกิจกรรม “คนดี (DE) เปลี่ยนขยะเป็นบุญ” ลดภัยสิ่งแวดล้อมต่อสังคม
วันพุธที่ 7 เมษายน 2564
ดีอีเอส รณรงค์คัดแยกขยะให้ถูกต้องปลอดภัย กระตุ้นองค์กรปรับเปลี่ยนพฤติกรรม จัดกิจกรรม “คนดี (DE) เปลี่ยนขยะเป็นบุญ” ลดภัยสิ่งแวดล้อมต่อสังคม
ดีอีเอส รณรงค์คัดแยกขยะให้ถูกต้องปลอดภัย กระตุ้นองค์กรปรับเปลี่ยนพฤติกรรม จัดกิจกรรม “คนดี (DE) เปลี่ยนขยะเป็นบุญ” ลดภัยสิ่งแวดล้อมต่อสังคม
เมื่อวันที่ 7 เมษายน 2564 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานในพิธีเปิดโครงการเสริมสร้างความรู้ในเรื่องการลดและคัดแยกขยะมูลฝอย ของสํานักงานปลัดกระทรวงดิจิทัลเพื่อเศรษฐกิจสังคม และมอบรางวัลประกาศเกียรติคุณแก่หน่วยงานผู้มีส่วนร่วมในการทํากิจกรรม “คนดี (DE) เปลี่ยนขยะเป็นบุญ” ประจําปีงบประมาณ พ.ศ. 2564 ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม โดยที่ผ่านมา กระทรวงดิจิทัลฯ จัดกิจกรรมรูปแบบรณรงค์อย่างต่อเนื่อง เพื่อให้ข้าราชการและเจ้าหน้าที่ มีความรู้ ความเข้าเกี่ยวกับวิธีกรคัดแยกขยะอย่างถูกต้อง อาทิ กิจกรรมการส่งเสริมให้เกิดความรู้เกี่ยวกับการคัดแยกขยะอย่างถูกต้อง กิจกรรม “คนดี (DE) เปลี่ยนขยะเป็นบุญ” และกิจกรรมรณรงค์สร้างจิตสํานึกร่วมกัน ซึ่งเชื่อว่ากิจกรรมทั้งหมดจะช่วยส่งเสริมบุคลากรของกระทรวงฯ มีความรู้ความเข้าใจวิธีการคัดแยกขยะอย่างถูกต้องและปลอดภัยตามหลักสากล และทุกคนเกิดความตระหนักถึงประโยชน์ของขยะรีไซเคิล เกิดการปรับเปลี่ยนพฤติกรรมในการคัดแยกขยะเพื่อลดภัยสิ่งแวดล้อมต่อสังคม
*********************
รัฐบาลไทย-ข่าวทำเนียบรัฐบาล-คณะกรรมการบริหารโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด
วันพุธที่ 7 เมษายน 2564
คณะกรรมการบริหารโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด
คณะกรรมการบริหารโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด เห็นชอบแนวทางการจัดซื้อจัดจ้างและการควบคุมพัสดุของกลุ่มแปลงใหญ่ และเห็นชอบการขยายระยะเวลาดําเนินการตามแผนการดําเนินงานที่ปรากฎในคู่มือ
วันพุธที่ 7 เมษายน 2564 นายอําพันธุ์ เวฬุตันติ รองปลัดกระทรวงเกษตรและสหกรณ์ ได้รับมอบหมายจาก ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะกรรมการบริหารโครงการยกระดับแปลงใหญ่ด้วยเกษตรสมัยใหม่และดชื่อมโยงการตลาด ครั้งที่ 2/2564 โดยมีผู้แทนหน่วยงานที่เกี่ยวข้องเข้าร่วม ณ ห้องประชุมไชยยงค์ ชูชาติ สํานักงานการปฏิรูปที่ดินเพื่อเกษตรกรรม
สําหรับผลการดําเนินงานโครงการที่ผ่านมา มีกลุ่มแปลงใหญ่ที่เข้าร่วมโครงการ จํานวน 3,448 แปลง คิดเป็นร้อยละ 65.68 โดยที่ประชุมมีมติเห็นชอบแนวทางการจัดซื้อจัดจ้างและการควบคุมพัสดุของกลุ่มแปลงใหญ่ และเห็นชอบการขยายระยะเวลาดําเนินการตามแผนการดําเนินงานที่ปรากฎในคู่มือโครงการฯ เพื่อให้การดําเนินการในระดับพื้นที่สามารถดําเนินการได้ครบถ้วนตามขั้นตอน ทั้งนี้ ได้มอบหมายให้หน่วยงานที่เกี่ยวข้องชี้แจงสร้างการรับรู้ควบคุม กํากับดูแล การดําเนินการของกลุ่มแปลงใหญ่ที่ได้รับงบประมาณให้ดําเนินการได้สําเร็จตามวัตถุประสงค์ของโครงการต่อไป
รัฐบาลไทย-ข่าวทำเนียบรัฐบาล-วันจักรี ตรงกับวันที่ ๖ เมษายน ของทุกปี
วันพุธที่ 7 เมษายน 2564
วันจักรี ตรงกับวันที่ ๖ เมษายน ของทุกปี
เป็นวันที่ระลึกถึงพระบาทสมเด็จพระพุทธยอดฟ้าจุฬาโลกมหาราช (รัชกาลที่ ๑) ทรงเสด็จปราบดาภิเษกขึ้นเป็นพระมหากษัตริย์แห่งราชวงศ์จักรี และเป็นวันครบรอบการก่อตั้งราชวงศ์จักรี
รัฐบาลไทย-ข่าวทำเนียบรัฐบาล-นายกรัฐมนตรีเร่งฉีดวัคซีนป้องกันโควิด-19 ให้ครอบคลุมมากยิ่งขึ้น มอบกทม. มท. เตรียมพร้อมจัดตั้งโรงพยาบาลสนามในพื้นที่กรุงเทพมหานคร
วันพุธที่ 7 เมษายน 2564
นายกรัฐมนตรีเร่งฉีดวัคซีนป้องกันโควิด-19 ให้ครอบคลุมมากยิ่งขึ้น มอบกทม. มท. เตรียมพร้อมจัดตั้งโรงพยาบาลสนามในพื้นที่กรุงเทพมหานคร
นายกรัฐมนตรีเร่งฉีดวัคซีนป้องกันโควิด-19 ให้ครอบคลุมมากยิ่งขึ้น มอบกทม. มท. เตรียมพร้อมจัดตั้งโรงพยาบาลสนามในพื้นที่กรุงเทพมหานคร
วันนี้ (7 เมษายน 2564) เวลา 13.00 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงการประชุมคณะรัฐมนตรีวันนี้ เป็นการประชุมผ่านระบบ Video Conference เพื่อความสะดวกแก่คณะรัฐมนตรีบางท่านที่อยู่ระหว่างการกักตัวสังเกตอาการ โดยรัฐบาลเร่งหามาตรการที่เหมาะสมต่อสถานการณ์การแพร่ระบาดของเชื้อไวรัสโควิด-19
นายกรัฐมนตรีเผยถึงการทํางานของรัฐบาลในปัจจุบันว่า ได้ให้ความสําคัญทั้งการควบคุมโรค บริหารเศรษฐกิจและความรู้สึกของประชาชนไปพร้อม ๆ กัน ขณะเดียวกันนี้บุคลากรทางการแพทย์กําลังพิจารณาเพิ่มเติมในมาตรการต่าง ๆ เพื่อควบคุมไวรัสโควิด-19 ในทุกสายพันธุ์ และจะเร่งเดินหน้าฉีดวัคซีนโควิด-19 ให้มากยิ่งขึ้นและสอดคล้องกับจํานวนวัคซีนที่ทยอยมาถึงประเทศไทย อย่างไรก็ตาม เนื่องจากสถานการณ์การแพร่ระบาดทั่วโลก มีความรุนแรงมากขึ้น รวมถึงในประเทศผู้ผลิตวัคซีนเอง อาจส่งผลกระทบต่อการจัดหาวัคซีน ซึ่งรัฐบาลได้เตรียมความพร้อมในการแก้ไขปัญหาพร้อมเจรจาทําข้อตกลงกับต่างประเทศ เพื่อเดินหน้าการลงทุนเมื่อสถานการณ์การแพร่ระบาดของโควิด-19 คลี่คลายลง
นายกรัฐมนตรีขอให้ทุกคน ให้กําลังใจซึ่งกันและกัน และร่วมมือในการปฏิบัติตามมาตรการของภาครัฐ สวมใส่หน้ากากอนามัย เว้นระยะห่าง หลีกเลี่ยงการเข้าไปยังสถานที่ที่มีความเสี่ยง โดยเฉพาะสถานบันเทิง ที่ หากมีการตรวจสอบพบว่าไม่มีมาตรการป้องกันควบคุมโรคที่ได้มาตรฐานจะให้ปิดบริการโดยทันที ทั้งนี้ ยืนยันว่ากระทรวงสาธารณสุขมีมาตรการป้องกัน และความสามารถดูแลรักษาผู้ป่วยติดเชื้อโควิด-19 ได้ รวมทั้งได้สั่งการให้กรุงเทพมหานครและกระทรวงมหาดไทยเตรียมความพร้อมโรงพยาบาลสนามในสถานที่ที่มีการแพร่ระบาดเป็นจํานวนมาก หากไม่เพียงพอก็มอบหมายให้กระทรวงกลาโหมจัดหาพื้นที่เพิ่มเติม สําหรับส่วนภูมิภาค ได้ มอบหมายให้ผู้ว่าราชการจังหวัด และสํานักงานสาธารณสุขจังหวัด พิจารณาจัดหามาตรการเพิ่มเติมเนื่องจากในแต่ละพื้นที่มีสถานการณ์การแพร่ระบาดที่แตกต่างกัน เพื่อไม่ให้มีผลกระทบต่อประชาชนและเศรษฐกิจในพื้นที่ด้วย
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัด สธ.ใส่ใจการควบคุมอุณหภูมิวัคซีนโควิด 19 ให้คงคุณภาพภาพมากที่สุดจนถึงการฉีด
วันพุธที่ 7 เมษายน 2564
ปลัด สธ.ใส่ใจการควบคุมอุณหภูมิวัคซีนโควิด 19 ให้คงคุณภาพภาพมากที่สุดจนถึงการฉีด
ปลัดกระทรวงสาธารณสุข ใส่ใจทุกกระบวนการฉีดวัคซีนโควิด 19 เน้นย้ําต้องเก็บรักษาไว้ที่ 2-8 องศาเซลเซียส เพื่อให้วัคซีนคงคุณภาพและประสิทธิภาพจนกระทั่งฉีดให้กับประชาชน พร้อมย้ําแม้ได้รับการฉีดวัคซีนแล้วยังมีโอกาสที่จะติดเชื้อได้ ขอให้ไม่ประมาท การ์ดอย่าตก
นายแพทย์เกียรติภูมิ วงศ์รจิต ปลัดกระทรวงสาธารณสุขให้สัมภาษณ์ภายหลังการตรวจเยี่ยมการฉีดวัคซีนที่ จ.ภูเก็ตว่า กระทรวงสาธารณสุขได้ให้ความสําคัญใส่ใจในรายละเอียดทุกขั้นตอนของระบบบริการฉีดวัคซีนป้องกันโรคโควิด 19 ให้กับประชาชน ตั้งแต่การจัดสรรวัคซีนลงแต่ละพื้นที่ให้ครอบคลุมกลุ่มประชากรเป้าหมายที่สมควรได้รับเพื่อป้องการติดเชื้อ ป้องกันการเจ็บป่วยที่รุนแรงและเสียชีวิต และสร้างภูมิคุ้มกันหมู่ให้เกิดในพื้นที่ และที่สําคัญคือการจัดส่งและเก็บรักษาวัคซีนที่ต้องมีระบบการควบคุมอุณหภูมิความเย็น ที่ 2-8 องศาเซลเซียส ตั้งแต่ต้นทางถึงปลายทางตลอดเวลา จนกระทั่งจัดฉีดให้กับประชาชน เพื่อคงประสิทธิภาพและคุณภาพมาตรฐานที่สุด นอกจากนี้ได้ไปดูจุดเก็บวัคซีนสําหรับฉีดให้กับประชาชน ที่ บริเวณโรงยิม 4,000 ที่นั่ง ศูนย์กีฬาสะพานหิน ขอชื่นชมว่าสามารถจัดเก็บวัคซีนได้ตามมาตรฐานอย่างดี ล่าสุด ตั้งแต่วันที่ 1-6 เมษายน 2564 รวม 5 วัน ฉีดวัคซีนไปแล้ว 44,408 คน ซึ่งดําเนินการได้ดีกว่าที่คาดการณ์ไว้
“ขอให้ประชาชนมั่นใจว่า วัคซีนที่กระทรวงสาธารณสุขจะจัดหาให้มีคุณภาพและความปลอดภัยสูง และเกิดประสิทธิภาพในการป้องกันโรค ลดการเจ็บป่วยรุนแรงและเสียชีวิต อย่างไรก็ตาม แม้ได้รับการฉีดวัคซีนแล้วยังมีโอกาสที่จะติดเชื้อได้ ขอให้ ไม่ประมาท การ์ดอย่าตก ยังคงสวมหน้ากากอนามัย ล้างมือบ่อยๆ และไม่นําตัวเองไปอยู่ในสถานที่เสี่ยง เพื่อความปลอดภัยของตนเองและคนใกล้ชิด” นายแพทย์เกียรติภูมิกล่าว
********************************* 7 เมษายน 2564
รัฐบาลไทย-ข่าวทำเนียบรัฐบาล-นายกรัฐมนตรียืนยัน “ไม่ทิ้งใครไว้ข้างหลัง” เร่งแก้ไขปัญหาความเดือดร้อนของประชาชน พร้อมดูแลรักษาพยาบาลกลุ่มชาติพันธุ์ที่ได้รับผลกระทบให้ดำรงชีพได้
วันพุธที่ 7 เมษายน 2564
นายกรัฐมนตรียืนยัน “ไม่ทิ้งใครไว้ข้างหลัง” เร่งแก้ไขปัญหาความเดือดร้อนของประชาชน พร้อมดูแลรักษาพยาบาลกลุ่มชาติพันธุ์ที่ได้รับผลกระทบให้ดํารงชีพได้
นายกรัฐมนตรียืนยัน “ไม่ทิ้งใครไว้ข้างหลัง” เร่งแก้ไขปัญหาความเดือดร้อนของประชาชน พร้อมดูแลรักษาพยาบาลกลุ่มชาติพันธุ์ที่ได้รับผลกระทบให้ดํารงชีพได้
วันนี้ (7 เมษายน 2564) เวลา 13.00 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวแสดงความยินดีต่อ “โปรเหมียว” นางสาวปภังกร ธวัชธนกิจ นักกอล์ฟอาชีพหญิง ที่ได้รับรางวัลระดับเมเจอร์ รายการเอเอ็นเอ อินสไพเรชัน เป็นกําลังใจให้โปรเหมียวในรายการแข่งขัน PGA ในระดับสูงต่อไป พร้อมมอบหมายให้กระทรวงการท่องเที่ยวและกีฬา รวมถึงการกีฬาแห่งประเทศไทย เร่งพัฒนานักกีฬาไทยด้วยวิทยาศาสตร์การกีฬา เพื่อให้มีร่างกายที่เหมาะสมต่อการแข่งขันทั้งรูปแบบเดี่ยวและทีม รวมทั้งคัดเลือกนักกีฬาช้างเผือก นักกีฬาที่มีพรสวรรค์ โดยส่งเสริมให้นักกีฬาที่มีอายุมากขึ้นมีประสบการณ์ เป็นโค้ชช่วยแนะนํา
นายกรัฐมนตรียังเผยถึงสถานการณ์ชายแดนว่า ฝ่ายความมั่นคงดูแลและช่วยเหลือผู้ที่ได้รับผลกระทบจากเหตุความรุนแรง รวมไปถึงกลุ่มชาติพันธุ์บางส่วนเพื่อให้สามารถดํารงชีพอยู่ได้ เนื่องจากไทย-เมียนมาร์ มีชายแดนติดกัน ซึ่งต้องพึ่งพาอาศัยกัน ทั้งนี้ รัฐบาลไทยได้เสนอแนะแนวทางแก้ปัญหาผ่านช่องทางของกระทรวงการต่างประเทศและอาเซียน พร้อมยืนยันว่าไม่เห็นด้วยกับการใช้ความรุนแรง และต้องลดผลกระทบจากเรื่องเหล่านี้ให้ได้
ในตอนท้าย นายกรัฐมนตรีรับทราบถึงความเดือดร้อนของประชาชนกรณีค่าโดยสารรถไฟฟ้าสายสีเขียว ซึ่งจะมีนําเข้าสู่การพิจารณาในที่ประชุมคณะรัฐมนตรี เพื่อนําไปสู่การเจรจากับภาคเอกชน เพื่อไม่ให้เป็นปัญหาต่อรัฐบาลในอนาคต ซึ่งทุกฝ่ายต้องรวมกันแก้ไข โดยยึดประโยชน์ของประชาชนเป็นหลัก นอกจากนี้ รัฐบาลยังกังวลถึงยอดหนี้ กยศ. ที่มีจํานวนสูง ซึ่งพยายามหาทางแก้ไขให้สามารถผ่อนชําระได้ รวมทั้งเดินหน้าแก้ไขกฎหมายในหลายเรื่องเพื่ออํานวยความสะดวกแก่ประชาชน ยืนยัน “ไม่ทิ้งใครไว้ข้างหลัง”
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัด พม. พร้อมภาคีเครือข่าย ลงพื้นที่ช่วยครอบครัวกลุ่มเปราะบางย้ายเข้าบ้านใหม่ที่เคหะรามอินทรา (ซอยคู้บอน 27) พร้อมใช้ “สมุดพกครอบครัว” ช่วยแก้ปัญหาความยากจน
วันพุธที่ 7 เมษายน 2564
ปลัด พม. พร้อมภาคีเครือข่าย ลงพื้นที่ช่วยครอบครัวกลุ่มเปราะบางย้ายเข้าบ้านใหม่ที่เคหะรามอินทรา (ซอยคู้บอน 27) พร้อมใช้ “สมุดพกครอบครัว” ช่วยแก้ปัญหาความยากจน
ปลัด พม. พร้อมภาคีเครือข่าย ลงพื้นที่ช่วยครอบครัวกลุ่มเปราะบางย้ายเข้าบ้านใหม่ที่เคหะรามอินทรา (ซอยคู้บอน 27) พร้อมใช้ “สมุดพกครอบครัว” ช่วยแก้ปัญหาความยากจน
วันนี้ (7 เม.ย. 64) เวลา 10.15 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยผู้บริหารหน่วยงานที่เกี่ยวข้อง ภายใต้ความร่วมมือโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน ลงพื้นที่บูรณาการร่วมกันให้ความช่วยเหลือครอบครัวกลุ่มเปราะบางที่ประสบปัญหาทางสังคม จํานวน 1 ครอบครัว ที่มีทั้งเด็ก ผู้สูงอายุ คนพิการ และผู้ว่างงาน ภายในซอยคู้บอน 30 ถนนรามอินทรา แขวงบางชัน เขตคลองสามวา กรุงเทพมหานคร ทั้งนี้ มีการช่วยเหลือครอบครัวกลุ่มเปราะบางดังกล่าวย้ายไปยังที่อยู่อาศัยแห่งใหม่ ณ เคหะรามอินทรา (ซอยคู้บอน 27) แขวงท่าแร้ง เขตบางเขน กรุงเทพฯ
นางพัชรี กล่าวว่า วันนี้ กระทรวง พม. ร่วมกับหน่วยงานภาคีเครือข่าย ลงพื้นที่ช่วยเหลือครอบครัวกลุ่มเปราะบางที่ประสบปัญหาทางสังคม ประกอบด้วย ชายอายุ 75 ปี พิการขาขวา ต้องใส่ขาเทียม อาศัยอยู่กับภรรยาอายุ 79 ปี ป่วยเป็นโรคอัมพฤกษ์ครึ่งซีก ไม่สามารถเดินได้ ลูกชายอายุ 46 ปี ไม่ได้ประกอบอาชีพ เนื่องจากต้องอยู่แลบิดา-มารดาอย่างใกล้ชิด ลูกสะใภ้อายุ 50 ปี ประกอบอาชีพหารายได้จุนเจือครอบครัวเพียงคนเดียว และหลานสาวอายุ 9 ปี วัยกําลังเรียน ซึ่งทั้ง 5 ชีวิต อาศัยในบ้านร้างสภาพเก่าทรุดโทรม ทั้งนี้ ได้บูรณาการความช่วยเหลือครอบครัวดังกล่าว แบ่งออกเป็น 3 ระยะ ดังนี้ 1. ระยะสั้น ได้แก่ 1) การให้ความช่วยเหลือด้านที่อยู่อาศัย โดยจัดให้มีที่อยู่อาศัยเป็นของตนเองในโครงการของเคหะรามอินทรา (ซอยคู้บอน 27) 2) การช่วยเหลือด้านเงินสงเคราะห์และเครื่องอุปโภคบริโภคที่จําเป็น 3) มอบทุนการศึกษาแก่เด็ก และ 4) การดูแลรักษาสุขภาพและโรคประจําตัวของผู้สูงอายุ 2. ระยะกลาง ได้แก่ 1) การจัดการเรื่องทะเบียนบ้าน เพื่อให้สามารถขอรับสิทธิและสวัสดิการของรัฐ 2) การจัดหาอาชีพสําหรับบุตรชายที่ว่างงาน โดยการรับงานมาทําที่บ้าน และจัดหาอาชีพเสริมสําหรับลูกสะใภ้ เพื่อช่วยเพิ่มรายได้จุนเจือครอบครัว และ 3) การให้คําปรึกษาแนะนําในเรื่องการดูแลเรื่องสุขภาพ และการรักษาพยาบาลอาการผู้ป่วยอย่างต่อเนื่อง3.ระยะยาว ได้แก่ 1) ประสาน อพม. ลงพื้นที่เยี่ยมบ้านเพื่อให้การช่วยเหลือและติดตามครอบครัวอย่างต่อเนื่อง พร้อมให้ความรู้เกี่ยวกับสิทธิและสวัสดิการต่างๆ 2) การให้ความช่วยเหลือด้านทุนการศึกษาของเด็ก เพื่อการศึกษาอย่างต่อเนื่อง พร้อมทั้งส่งเสริมพัฒนาการของเด็กตามความเหมาะสม 3) ประสานศูนย์บริการสาธารณสุข (ศูนย์ 24 บางเขน) เพื่อติดตามให้บริการด้านสุขภาพและอาการป่วยของผู้สูงอายุอย่างต่อเนื่อง และ 4) การช่วยเหลือด้านเงินทุนประกอบอาชีพ เพื่อส่งเสริมความมั่นคงด้านอาชีพของครอบครัวในระยะยาว
นางพัชรี กล่าวเพิ่มเติมว่า นอกจากนี้ ได้มอบ “สมุดพกครอบครัว” ให้แก่ครอบครัวดังกล่าว ตามนโยบายของรัฐบาล “ไม่ทิ้งใครไว้ข้างหลัง” เพื่อใช้เป็นฐานข้อมูลสําหรับการบูรณาการความช่วยเหลือด้านต่างๆ ของแต่ละหน่วยงานที่เกี่ยวข้อง เป็นการช่วยแก้ไขปัญหาความยากจน ทั้งนี้ ตั้งแต่ปลายปี 2563 ได้มีการนําร่องใช้สมุดพกครอบครัวใน 5 จังหวัดชายแดนใต้ ได้แก่ จังหวัดสตูล ยะลา ปัตตานี นราธิวาส และสงขลา
รัฐบาลไทย-ข่าวทำเนียบรัฐบาล-ปลัดสธ. พร้อมสนับสนุนนโยบายรัฐบาลเปิดประเทศอย่างปลอดภัย นำร่อง จ.ภูเก็ต จัดวัคซีนโควิด 19 ครอบคลุมประชากร 70% เร่งสร้างภูมิคุ้มกันหมู่
วันพุธที่ 7 เมษายน 2564
ปลัดสธ. พร้อมสนับสนุนนโยบายรัฐบาลเปิดประเทศอย่างปลอดภัย นําร่อง จ.ภูเก็ต จัดวัคซีนโควิด 19 ครอบคลุมประชากร 70% เร่งสร้างภูมิคุ้มกันหมู่
ปลัดกระทรวงสาธารณสุข พร้อมสนับสนุนการเปิดประเทศอย่างปลอดภัยตามนโยบายรัฐบาล นําร่องที่ จังหวัดภูเก็ต จัดสรรวัคซีนป้องกันโรคโควิด 19 ลงพื้นที่ให้ครอบคลุมร้อยละ 70 ประชากรเป้าหมาย เพื่อเร่งสร้างภูมิคุ้มกันหมู่ ฟื้นฟูการท่องเที่ยว สร้างเศรษฐกิจประเทศ
วันนี้ (7 เมษายน 2564)ที่จังหวัดภูเก็ต นายแพทย์เกียรติภูมิ วงศ์รจิต ปลัดกระทรวงสาธารณสุข หารือกับนายแพทย์พิทักษ์พล บุณยมาลิก ผู้ตรวจราชการกระทรวงสาธารณสุขเขตสุขภาพที่ 11 นายณรงค์ วุ่นซิ้วผู้ว่าราชการจังหวัดภูเก็ต นายแพทย์สาธารณสุขจังหวัดภูเก็ต ผู้อํานวยการโรงพยาบาลในสังกัด หัวหน้าส่วนราชการและภาคเอกชน ร่วมวางแผนบริหารจัดการฉีดวัคซีนป้องกันโรคโควิด 19 พร้อมตรวจเยี่ยมระบบการบริการฉีดวัคซีนโควิด 19 ที่โรงพยาบาลสนาม ศูนย์กีฬาตะพานหิน โรงยิม 4,000 ที่นั่ง
นายแพทย์เกียรติภูมิให้สัมภาษณ์ว่า จากการหารือกับผู้ว่าราชการจังหวัดภูเก็ต เพื่อวางแผนการฉีดวัคซีนโควิด 19 ตามข้อสั่งการของนายกรัฐมนตรี ที่จะเปิดเมืองภูเก็ตอย่างปลอดภัยในวันที่1 กรกฎาคม 2564 ได้กําหนดแผนฉีดวัคซีนในช่วงแรกจัดสรรตามวัคซีนที่มีอยู่จํากัดให้ครอบคลุมประชากรไม่น้อยกว่าร้อยละ 60 หรือประมาณ 360,000 คน ภายในวันที่ 15 มิถุนายน 2564 และจะจัดสรรวัคซีนเพิ่ม เพื่อให้ครอบคลุมประชากรร้อยละ 70 ของจํานวนประชากร หรือประมาณ 420, 000 คน ภายในปี 2564 เพื่อให้เกิดภูมิคุ้มกันหมู่ในพื้นที่ ฟื้นฟูการท่องเที่ยว สร้างรายได้ และเศรษฐกิจประเทศ
สําหรับในเดือนเมษายนนี้ ได้จัดสรรวัคซีนซิโนแวคจํานวน 1 แสนโดส เพื่อฉีดเพิ่มให้กลุ่มบุคลากรทางการแพทย์และสาธารณสุขด่านหน้าทั้งภาครัฐและเอกชน เจ้าหน้าที่ที่เกี่ยวข้องกับการควบคุมโรคที่มีโอกาสสัมผัสผู้ป่วย และเพิ่มกลุ่มเป้าหมาย ได้แก่ เจ้าหน้าที่ด่านหน้าที่มีโอกาสสัมผัสผู้ป่วย เช่นท่าอากาศยาน ท่าเรือ ท่ารถ คลินิกเอกชน ร้านยา หน่วยงานภาครัฐ, กลุ่ม อสม. อสต. อาสาสมัครกู้ชีพกู้ภัย, ผู้ที่มีโรคประจําตัว ประชาชนทั่วไป พนักงานส่วนหน้าด้านการท่องเที่ยว โดยเปิดโรงพยาบาลสนามเพื่อการฉีดวัคซีน 5 จุด ได้แก่ ท่าอากาศยานภูเก็ต ตึก เทอร์มินัล เอกซ์, โรงแรมอังสนา ลากูนา ภูเก็ต, ห้างจังซีลอนภูเก็ต ป่าตอง, โรงยิมตะพานหิน 4,000 ที่นั่ง และโรงแรมภูเก็ต ออร์คิด รีสอร์ทแอนด์สปา หาดกะรน มีศักยภาพฉีดได้วันละ 12,000 – 14,000 คนต่อวัน โดยได้รับความร่วมมือจากหน่วยงานท้องถิ่น และภาคเอกชนในการนําประชาชนเข้ารับการฉีดวัคซีน และโรงพยาบาลเอกชนร่วมในการจัดบริการประชาชนเป้าหมาย ซึ่งพบว่าดําเนินการได้ดีกว่าที่คาด มีการจัดระบบ 8 ขั้นตอนเช่นเดียวกับที่กระทรวงสาธารณสุข และมีเว็บเพจ “ภูเก็ตต้องชนะ” เพื่อให้ประชาชนลงทะเบียนเข้ารับการฉีดด้วย
********************************* 7 เมษายน 2564
รัฐบาลไทย-ข่าวทำเนียบรัฐบาล-นายกรัฐมนตรีห่วงใยประชาชน เตือนเดินทางช่วงสงกรานต์อย่างระมัดระวัง พร้อมขอความร่วมมือปฏิบัติตามมาตรการป้องกันโรค
วันพุธที่ 7 เมษายน 2564
นายกรัฐมนตรีห่วงใยประชาชน เตือนเดินทางช่วงสงกรานต์อย่างระมัดระวัง พร้อมขอความร่วมมือปฏิบัติตามมาตรการป้องกันโรค
นายกรัฐมนตรีห่วงใยประชาชน เตือนเดินทางช่วงสงกรานต์อย่างระมัดระวัง พร้อมขอความร่วมมือปฏิบัติตามมาตรการป้องกันโรค
วันนี้ (7 เมษายน 2564) เวลา 13.00 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอความร่วมมือประชาชนหลีกเลี่ยงการจัดกิจกรรมช่วงเทศกาลสงกรานต์ที่มีความเสี่ยงต่อการแพร่ระบาด อาทิ การรดน้ําดําหัวที่มีการรวมกลุ่มของคนหมู่มาก รวมถึงการทําบุญที่จะต้องมีการเว้นระยะห่าง และสวมใส่หน้ากากอนามัยอยู่เสมอ พร้อมแนะให้จัดกิจกรรมสรงน้ําพระพุทธรูปในที่พักอาศัยของตนเอง จัดงานรดน้ําดําหัวเฉพาะภายในครอบครัว
ในโอกาสนี้ นายกรัฐมนตรีขอความร่วมมือประชาชนเดินทางไปต่างจังหวัดช่วงวันหยุดเทศกาลสงกรานต์อย่างปลอดภัย ระมัดระวังเรื่องการใช้ยานพาหนะ ไม่ดื่มสุรา พักผ่อนให้เพียงพอก่อนออกเดินทาง คํานึงถึงตนเอง ครอบครัว และสังคม มีสติสัมปชัญญะในการดํารงชีวิตด้วย
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกอบชัยฯ ให้สัมภาษณ์ออนไลน์เพื่อเผยแพร่ให้ผู้ประกอบการญี่ปุ่นได้รับทราบข้อมูลเกี่ยวกับประเทศไทยและลดความกังวลเกี่ยวกับการดำเนินธุรกิจในประเทศไทยในช่วงสถานการณ์การระบาดของโควิด-1
วันพุธที่ 7 เมษายน 2564
ปลัดกอบชัยฯ ให้สัมภาษณ์ออนไลน์เพื่อเผยแพร่ให้ผู้ประกอบการญี่ปุ่นได้รับทราบข้อมูลเกี่ยวกับประเทศไทยและลดความกังวลเกี่ยวกับการดําเนินธุรกิจในประเทศไทยในช่วงสถานการณ์การระบาดของโควิด-1
นายกอบชัย สังสิทธิสวัสดิ์ ปลัดกระทรวงอุตสาหกรรม  ให้สัมภาษณ์ออนไลน์เพื่อเผยแพร่ให้ผู้ประกอบการญี่ปุ่นได้รับทราบข้อมูลเกี่ยวกับประเทศไทยและลดความกังวลเกี่ยวกับการดําเนินธุรกิจในประเทศไทยในช่วงสถานการณ์การระบาดของโควิด-1
วันนี้ (7 เมษายน 2564) เวลา 14.30 น.นายกอบชัย สังสิทธิสวัสดิ์ ปลัดกระทรวงอุตสาหกรรม ให้สัมภาษณ์ออนไลน์กับทางบริษัท Crossroad Capital จํากัด เกี่ยวกับมาตรการต่างๆ ของไทยในการรองรับผลกระทบจากการแพร่ระบาดโควิดต่อนักลงทุนต่างชาติที่อยู่ในประเทศไทยและมาตรการส่งเสริมเศรษฐกิจอุตสาหกรรม ความก้าวหน้าเกี่ยวกับนโยบาย EEC เพื่อนําลงใน Mail magazine ของทางบริษัทฯ และเผยแพร่ให้ผู้ประกอบการญี่ปุ่นได้รับทราบข้อมูลเกี่ยวกับการบริหารจัดการและเกี่ยวกับประเทศไทยและลดความกังวลเกี่ยวกับการดําเนินธุรกิจในประเทศไทยในช่วงสถานการณ์การระบาดของโควิด-19 ณ ห้องประชุม อก.2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดกอบชัยฯ มอบนโยบายให้แก่ข้าราชการที่ได้รับทุนฝึกอบรมเพื่อเพิ่มทักษะในด้าน Digital Technology & Innovation ประจำปี 2563 ของสำนักงาน ก.พ.
วันพุธที่ 7 เมษายน 2564
ปลัดกอบชัยฯ มอบนโยบายให้แก่ข้าราชการที่ได้รับทุนฝึกอบรมเพื่อเพิ่มทักษะในด้าน Digital Technology & Innovation ประจําปี 2563 ของสํานักงาน ก.พ.
นายกอบชัย สังสิทธิสวัสดิ์ ปลัดกระทรวงอุตสาหกรรม มอบนโยบายให้แก่ข้าราชการที่ได้รับทุนฝึกอบรมเพื่อเพิ่มทักษะในด้าน Digital Technology & Innovation ประจําปี 2563 ของสํานักงาน ก.พ. ณ โรงแรมเดอะสุโกศล กรุงเทพฯ
วันนี้ (7 เมษายน 2564) เวลา 13.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม มอบนโยบายให้แก่ข้าราชการในสังกัดที่ได้รับทุนฝึกอบรมเพื่อเพิ่มทักษะในด้าน Digital Technology & Innovation สําหรับกระทรวงพลังงาน กระทรวงแรงงาน และกระทรวงอุตสาหกรรม ประจําปี 2563 ของสํานักงาน ก.พ. ซึ่งมีข้าราชการกระทรวงอุตสาหกรรมที่ได้รับทุน จํานวน 20 ราย โดยมีนางสาวอลินี ธนะวัฒน์สัจจะเสรี ผู้อํานวยการศูนย์นักบริหารระดับสูง สํานักงาน ก.พ. ผศ.ดร.อรรถวิทย์ สุดแสง หัวหน้าภาควิชาวิศวกรรมคอมพิวเตอร์ คณะวิศวกรรมศาสตร์ จุฬาลงกรณ์มหาวิทยาลัย ร่วมงาน ณ โรงแรมเดอะสุโกศล กรุงเทพฯ
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่แก้ไขปัญหาที่ดินทำกินในพื้นที่เขตปฏิรูปที่ดินจังหวัดกระบี่
วันพุธที่ 7 เมษายน 2564
รมช.ธรรมนัส ลงพื้นที่แก้ไขปัญหาที่ดินทํากินในพื้นที่เขตปฏิรูปที่ดินจังหวัดกระบี่
รมช.ธรรมนัส ลงพื้นที่แก้ไขปัญหาที่ดินทํากินในพื้นที่เขตปฏิรูปที่ดินจังหวัดกระบี่ เพื่อลดความเลื่อมล้ํา ให้เกษตรกรมีคุณภาพชีวิตที่ดียิ่งขึ้น
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง ลงพื้นที่ตรวจราชการ และดําเนินโครงการจัดที่ดินทํากินให้ชุมชนตามนโยบายรัฐบาล จังหวัดกระบี่ พร้อมมอบเมล็ดพันธุ์ปอเทืองให้แก่ผู้รับการจัดสรรที่ดิน และร่วมปลูกต้นรวงผึ้งและต้นปอเทือง ณ แปลงตําบลเขาพนม ท้องที่หมู่ที่ ๓ ตําบลเขาพนม อําเภอเขาพนม จังหวัดกระบี่ ว่า กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม ได้ร่วมกับจังหวัดกระบี่ ดําเนินการยึดคืนพื้นที่แปลงนี้ ซึ่งเป็นพื้นที่ที่คณะกรรมการปฏิรูปที่ดินจังหวัดกระบี่ มีมติให้เกษตรกรสิ้นสิทธิการเข้าทําประโยชน์ในที่ดิน ที่ได้รับมอบจาก ส.ป.ก. เนื้อที่ประมาณ ๙๗๖ ไร่ ต่อมาได้ส่งพื้นที่แปลงนี้ให้แก่คณะอนุกรรมการนโยบายที่ดินแห่งชาติ เพื่อกําหนดเป็นพื้นที่เป้าหมาย ในการจัดที่ดินในรูปแบบแปลงรวมโดยไม่ให้กรรมสิทธิ์ และการดําเนินกระบวนการจัดที่ดินมีความคืบหน้าอย่างต่อเนื่อง ปัจจุบันมีการคัดเลือกบุคคล ผู้มีคุณสมบัติสมควรได้รับการจัดที่ดิน และได้จัดตั้งสถาบันเกษตรกรเสร็จเรียบร้อยแล้ว โดยอยู่ระหว่างการขออนุญาตใช้ที่ดินตามระเบียบของ ส.ป.ก. ซึ่งภายหลังที่มีการอนุญาตให้เข้าทําประโยชน์ในที่ดินแล้ว ก็จะมีการดําเนินการในขั้นตอนของการส่งเสริมและพัฒนาอาชีพให้แก่ผู้ที่ได้รับการจัดสรรที่ดิน เพื่อให้มีคุณภาพชีวิตที่ดีต่อไป
“ในวันนี้มีความยินดีเป็นอย่างยิ่ง ที่ได้มาดําเนินโครงการจัดที่ดินทํากินให้ชุมชนตามนโยบายรัฐบาล และจัดผู้ที่ได้รับการจัดสรรที่ดินทํากินลงตําแหน่งแปลงที่ดิน แก่พี่น้องเกษตรกรผู้มีคุณสมบัติสมควรได้รับ ในแปลงเขาพนมจํานวน ๗๒ ราย พร้อมสร้างความเข้าใจในการดําเนินงานของกระทรวงเกษตรฯ รวมทั้งเป็นการสร้างขวัญและกําลังใจให้แก่พี่น้องเกษตรกรในการเข้าทํากินในที่ดิน พร้อทแก้ไขปัญหาที่ดินทํากินของเกษตรกร และให้การสนับสนุนการพัฒนาด้านการเกษตร เพื่อให้เกษตรกรมีคุณภาพชีวิตที่ดียิ่งขึ้น” ร้อยเอก ธรรมนัส กล่าว
การจัดที่ดินแปลงนี้ ดําเนินการโดยคณะกรรมการนโยบายที่ดินแห่งชาติ หรือ คทช. ทําหน้าที่กําหนดแนวทางการกระจายการถือครองที่ดินอย่างเป็นธรรม ผ่านมายัง คทช.จังหวัดกระบี่ ดําเนินการขับเคลื่อนให้เกิดผลสัมฤทธิ์ในพื้นที่ ดังนั้น เพื่อให้ได้ผู้มีคุณสมบัติสมควรได้รับการจัดที่ดิน จังหวัดกระบี่โดย คทช.จังหวัดกระบี่ จึงได้จัดทําประชาคมในระดับหมู่บ้านกลั่นกรองผู้ขึ้นทะเบียนผู้ยากไร้ไม่มีที่ดินกิน และนําเสนอคณะทํางานในระดับอําเภอพิจารณาคัดเลือก ก่อนที่ คทช.จังหวัดกระบี่ จะพิจารณาให้ความเห็นชอบ และได้ดําเนินการขออนุญาตใช้ที่ดินจาก ส.ป.ก. ตามระเบียบที่เกี่ยวข้องต่อไป
รัฐบาลไทย-ข่าวทำเนียบรัฐบาล-นายอภิรัฐ ไชยวงศ์น้อย อธิบดีกรมท่าอากาศยาน กระทรวงคมนาคม ลงพื้นที่ตรวจเยี่ยม ณ ท่าอากาศยานบุรีรัมย์
วันพุธที่ 7 เมษายน 2564
นายอภิรัฐ ไชยวงศ์น้อย อธิบดีกรมท่าอากาศยาน กระทรวงคมนาคม ลงพื้นที่ตรวจเยี่ยม ณ ท่าอากาศยานบุรีรัมย์
โดยมี นายสมหมาย ไชยนิจ ผู้อํานวยการท่าอากาศยานบุรีรัมย์พร้อมเจ้าหน้าที่ให้การต้อนรับ
นายอภิรัฐ ไชยวงศ์น้อย อธิบดีกรมท่าอากาศยาน (อทย.) กระทรวงคมนาคม ลงพื้นที่ตรวจเยี่ยม ณ ท่าอากาศยานบุรีรัมย์ โดยมี นายสมหมาย ไชยนิจ ผู้อํานวยการท่าอากาศยานบุรีรัมย์พร้อมเจ้าหน้าที่ให้การต้อนรับ
การลงพื้นที่ตรวจเยี่ยมในครั้งนี้ อทย. ได้ประชุมผู้เกี่ยวข้องทั้งหมด โดยผู้อํานวยการท่าอากาศยานบุรีรัมย์ ได้รายงานการเตรียมความพร้อมในการ อํานวยความสะดวกการเดินทางในช่วงเทศกาลสงกรานต์ของผู้โดยสาร ตามนโยบายของกระทรวงคมนาคมและรัฐบาล และความพร้อมในการ บูรณาการการทํางานร่วมกับหน่วยงานอื่นๆ ในทุกมิติและเน้นย้ํายังคงปฏิบัติตามมาตรการป้องกันโควิด-19 ตามแนวทาง D-M-H-T-T ของกระทรวงสาธารณสุขอย่างเคร่งครัด
นายอภิรัฐฯ กล่าวเพิ่มเติมว่า ในส่วนของท่าอากาศยานบุรีรัมย์ ได้สั่งการให้ ผู้อํานวยการท่าอากาศยาน เตรียมความพร้อมให้ความร่วมมือกับทางจังหวัด ตามที่ได้มีประกาศคณะกรรมการโรคติดต่อ จังหวัดบุรีรัมย์ เรื่องการป้องกัน การระบาดใหม่ของเชื้อไวรัสโคโรนา 2019 พ.ศ.2564 เมื่อวันที่ 6 เมษายน 2564 โดยนายวิทิต สฤษฎีชัยกุล นายแพทย์สาธารณสุขจังหวัดบุรีรัมย์ ปฏิบัติราชการแทน ผู้ว่าราชการจังหวัดบุรีรัมย์ แจ้งว่า เพื่อเป็นการเฝ้าระวังผู้ที่เดินทางเข้ามาในพื้นที่ จังหวัดบุรีรัมย์ โดยคณะกรรมการโรคติดต่อจังหวัดบุรีรัมย์ กําหนดให้ 5 จังหวัดดังต่อไปนี้ กรุงเทพฯ นนทบุรี ปทุมธานี สมุทรปราการ และนครปฐม เป็นพื้นที่สีแดง โดยผู้โดยสารที่จะเดินทางเข้าจังหวัดบุรีรัมย์ ต้องทําการกักตัว 14 วัน หรือ ตรวจหาเชื้อโควิด - 19 แบบ Rapid Test ที่ท่าอากาศยานบุรีรัมย์ หรือ โรงพยาบาลบุรีรัมย์ (ค่าใช้จ่าย 600 บาท ) หากผลตรวจเป็นลบไม่ต้องทําการกักตัว
พร้อมกันนี้ อทย. ได้ลงพื้นที่ติดตามความคืบหน้าโครงการซ่อมบํารุง ทางวิ่ง ทางขับ ท่าอากาศยานบุรีรัมย์ โดยโครงการดังกล่าว ได้รับงบประมาณในกรอบวงเงิน 102,792,000 บาท( หนึ่งร้อยสองล้านเจ็ดแสนเก้าหมื่นสองพันบาทถ้วน) โดยมีบริษัท สยามธรรมานนท์ จํากัด เป็นผู้รับจ้าง โดยมีความคืบหน้าของโครงการฯ 21.31 เปอร์เซ็นต์ ( ข้อมูล ณ วันที่ 5 เม.ย. 2564 ) และได้กําชับให้ทุกหน่วยงานที่รับผิดชอบให้เร่งดําเนินการโครงการดังกล่าวฯ ให้แล้วเสร็จตามแผนที่วางไว้
ปัจจุบันท่าอากาศยานบุรีรัมย์เปิดให้บริการแก่ผู้โดยสาร โดยมี สายการบินไทยแอร์เอเชียและสายการบินนกแอร์ ในเส้นทางดอนเมือง-บุรีรัมย์-ดอนเมือง เป็นประจําทุกวัน ผู้โดยสารสามารถสอบถามข้อมูลเพิ่มเติมได้ที่เบอร์โทรศัพท์ 044 666334 หรือสามารถดาวน์โหลดแอปพลิเคชัน ThaiFlightInfo เพื่อเช็คเที่ยวบินได้แบบ Real Time และรับข้อมูลข่าวสารที่สําคัญของกรมท่าอากาศยาน โดยสามารถดาวน์โหลดได้ทั้งระบบ IOS และ Andriod